Legend of Aukelenmatku. 107 



Maanei kakou e olelo ai no Namakaokahai. la Pele laua o Hiiaka ma Kauai, ia 

 wa lakou i hakaka ai me ka ikaika loa, a pio o Pele laua o Hiiaka, hookuke ia mai laua. 

 Ia laua e liele ana ma ka hookuke a Namakaokahai, hoi aku la o Namakaokahai a noho 

 i Nuumealani. Oia ka aina kiekie e nana ana ia Maui. Ia Namakaokahai e noho ana 

 i Nuumealani, ike mai la ia ia Pele laua o Hiiaka, e hoa ana i ke ahi i luna o ke kua- 

 hiwi o Maui. Alaila, haalele o Namakaokahai ia Nuumealani, hele mai la a hiki i 

 Maui. Hakaka iho la lakou, a make loa o Pele, hoi aku la o Namakaokahai a noho i 

 luna o Nuumealani. Mahope o laila, nana hou mai la oia i Hawaii; ma keia nana 

 ana, e a hou aku ana ke ahi a Pele i Manna Loa, nolaila, haalele o Namakaokahai i kona 

 manao pepehi ia Pele laua o Hiiaka. 



Maanei, e olelo uuku ia ko Pele ano. Ua make loa o Pele ma keia pepehi ana a ko 

 laua kaikuaana, aka, ua hele uhane aku o Pele a hiki i Hawaii, a ma laila oia i oia hou ai. 

 A na Pele laua o Hiiaka i kohi keia lua o Kilauea, e pili la ma ke kuahiwi o Mauna Loa. 

 A ua lilo ia wahi i kuleana alokio no Pele a hiki i keia la, aole mea nana e hoole. Ma 

 keia hoi ana o Namakaokahai mai kona pepehi ana ia Pele a make loa, hoi aku la ia a 

 hiki i kona aina ponoi, o Kalakeenuiakane, noho iho la me na kane a me na keiki. 



A hala ka wa loihi, hakaka na keiki a elua. O ke kumu o ka hakaka ana, i pai 

 ia ka lae o Kauilanuimakaehaikalani e kona kaikuaana, ke keiki a ka mua loa o 

 Aukelenuiaiku, oia keia keiki leo kapu loa. Olelo hoakaka : o keia man keiki a elua, 

 hookahi keiki kanaka, hookahi keiki akua, o ke keiki akua, o Kauilanuimakaehaikalani. 

 Ia laua e hakaka ana, olelo aku o Kauilanuimakaehaikalani, penei: 



"Ka poe make iki, 

 He poe ai oukou na ka ilo, 

 He poe iwi kuakea, 

 Na ko'u mau inakua oukou i hoola, 

 He poe oukou a moe ana i lalo o ke kai; 

 Ua popo na maka." 



Ma keia mau olelo a ua keiki la, ua huhu loa na makua. Nolaila, hehu mai la 

 na makua i ka hoi i Kuaihelani ko lakou aina, a ike ko lakou kaikaina a me ka wa- 

 hine e hoi ana, kaohi mai laua e noho aole make e hoi, aka, he mea ole ia i ko lakou 

 manao. A makaukau lakou e hoi, hoi mai la lakou a ka moana, loohia lakou i ka 

 poino a me ka make, nolaila, ua pale hou lakou i lalo o ka moana a make iho la. A 

 maanei, ua pan loa ka olelo no lakou, ua make aku la, a e olelo kakou no na mea i koe, 

 no Namakaokahai, a me Aukelenuiaiku. 



A liuliu ko laua noho ana, he kane a he wahine, a mahope o keia noho oluolu 

 ana, nonoi aku o Aukelenuiaiku i kana wahine o Namakaokahai, penei : "E kuu wahine, 

 ua nui na la i hala ia kaua o ka noho pu ana, a ua kokoke e make ma keia aina malihini; 

 nolaila, ke nonoi aku nei an ia oe, e ae mai oe ia'u e holo an e ike i na makua o kaua." 



